**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Obiectivul tematic 09 - Promovarea incluziunii sociale, combaterea sărăciei și a oricărei forme de discriminare**

**Prioritatea de investiții 9.ii - Integrarea socio-economică a comunităților marginalizate, cum ar fi romii**

**Axa Prioritară 4 - Incluziunea socială și combaterea sărăciei**

**Obiectivul Specific 4.4 - Reducerea numărului de persoane aparținând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice**

**GHIDUL SOLICITANTULUI - CONDIȚII SPECIFICE**

**Sprijin pentru persoanele din grupurile vulnerabile (persoane vârstnice) în condițiile declarării situațiilor de epidemie**

**Aprilie 2020**

**CUPRINS**

[**CAPITOLUL 1. Informații despre apelul de proiecte** 3](#_Toc36465084)

[1.1 Obiectivul tematic, rezultate așteptate 4](#_Toc36465085)

[1.2 Tipul apelului de proiecte și perioada de depunere proiectelor 4](#_Toc36465086)

[1.3. Acțiunile sprijinite în cadrul apelului 4](#_Toc36465087)

[1.4. Teme secundare FSE 5](#_Toc36465088)

[1.5 Teme orizontale 6](#_Toc36465089)

[1.6 Tipuri de solicitanți eligibili 6](#_Toc36465090)

[1.7 Durata proiectului 7](#_Toc36465091)

[1.8 Grup țintă 7](#_Toc36465092)

[1.9. Indicatori specifici de program 8](#_Toc36465093)

[1.10. Alocarea financiară stabilită 10](#_Toc36465094)

[1.11 Valoarea maximă a proiectului, rata de cofinanțare 10](#_Toc36465095)

[**1.11.1 Valoarea maximă a proiectului 10**](#_Toc36465096)

[**1.11.2 Contributia proprie minima a solicitantului 11**](#_Toc36465097)

[**CAPITOLUL 2. Reguli pentru acordarea finanțării 11**](#_Toc36465098)

[2.1 Eligibilitatea solicitantului/ partenerilor 11](#_Toc36465099)

[2.2. Eligibilitatea proiectului 11](#_Toc36465100)

[2.3. Încadrarea cheltuielilor 11](#_Toc36465101)

[**CAPITOLUL 3. Completarea cererii de finanțare 15**](#_Toc36465102)

[**CAPITOLUL 4. Procesul de evaluare și selecție a proiectelor 15**](#_Toc36465103)

[**CAPITOLUL 5. Depunerea și soluționarea contestațiilor 15**](#_Toc36465104)

[**CAPITOLUL 6. Contractarea proiectelor – descrierea procesului 15**](#_Toc36465105)

[**Anexe 15**](#_Toc36465106)

# **CAPITOLUL 1. Informații despre apelul de proiecte**

**Context**

Boala numita COVID-19, asociata noului coronavirus SARS- CoV-2, cunoscut în mod obișnuit sub numele de Coronavirus, este o urgență severă de sănătate publică pentru cetățeni, societăți și economii[[1]](#footnote-1). Pandemia provocata de acest virus impune o povară grea pentru indivizi și societăți și pune sub o tensiune severă toate sistemele de îngrijire a sănătății oamenilor. Pe lângă impactul social și uman semnificativ, pandemia de Coronavirus reprezintă un șoc economic major pentru UE, răspândirea virusului determinând perturbarea lanțurilor de aprovizionare globale, volatilitatea în piețele financiare, șocurile cererii consumatorilor și impactul negativ în sectoarele cheie precum călătoriile și turism.

Aspectul cu implicatii majore este dat de faptul ca pandemia de COVID-19 impune o povară grea pentru indivizi și societăți și pune sub o tensiune severă toate sistemele de îngrijire a sănătății oamenilor, existand riscul depasirii capacitatii sistemelor de sanatate, asistenta sociala, servicii sociale.

Având în vedere evoluția situației epidemiologice internaționale determinată de răspândirea corona virusului SARS-CoV-2 la nivelul a peste 150 de țări, în care aproximativ 900.000 de persoane au fost infectate și aproximativ 47.000 au decedat, precum și declararea „Pandemiei” de către Organizația Mondială a Sănătății, la data de 11.03.2020, prin Decretului Președintelui României nr. 195 din 16 martie 2020 a fost instituita starea de urgență pe teritoriul României. În contextul infectării cu corona virusul SARS- CoV-2 la nivel european și global, România este unul din Statele Membre direct afectate de această pandemie. Astfel, la data de 03 aprilie 2020, pe teritoriul României, au fost confirmate 3.183 de cazuri de persoane infectate cu virusul COVID – 19, și autoritățile de resort se așteaptă la creșterea progresivă a numărului persoanelor afectate.

Având în vedere riscul de răspândire a infecției cu virusul SARS-CoV-2 la nivel comunitar, autoritățile publice cu atribuții în domeniul au luat o serie de măsuri ce au în vedere, în principal, asigurarea distanțării sociale. În acest sens prin intermediul ordonanțelor militare emise au fost luate măsuri care limitează dreptul la libera circulație a persoanelor. Aceste măsuri care au rolul de a prevenii răspândirea infecției cu virusul SARS-CoV-2 afectează toate persoanele dar mai ales persoanele aflate în situație de vulnerabilitate și anume vârstnicii. În cazul vârstnicilor, suplimentar vulnerabilității date de vârsta înaintată și de dizabilitățile fizice sau psihice preexistente limitarea deplasării aduce noi restricții care reduc posibilitățile de satisfacere a nevoilor primare: nevoile de hrană, îngrijire medicală, nevoia de medicamente, etc.

**Abordarea POCU cu privire la situația persoanelor vulnerabile (vârstnici) ca urmare a declarării situațiilor de epidemii (ex. COVID – 19)**

În acest context, Romania consideră necesar si oportun ca FSE să sprijine persoanele care se află în stare de vulnerabilitate economica si sociala, respectiv persoanele vârstnice, care sunt cele mai afectate de aceasta pandemie. In timp ce majoritatea cazurilor (80%) se manifesta cu forme clinice usoare si pneumonii, formele severe si decesele sunt mai frecvente printre varstnici avand conditii medicale pre-existente. Având în vedere situația specială în care se află persoanele vulnerabile (vârstnici) ca urmare a măsurilor luate pentru prevenire răspândirii infecției cu virusul SARS-Cov-2 autoritățile publice locale și centrale au obligația de a asigura sprijinul necesar în vederea ameliorării efectelor provocate de limitarea dreptului la deplasare al persoanelor. În acest sens prin intermediul finanțării din Programul Operațional Capital Uman 2014-2020 se are în vedere stabilirea unui punct unic de contact la nivel național care să asigure comunicarea dintre persoanele din grupurile vulnerabile afectate de măsurile luate de autorități în ceea ce privește limitarea dreptului de deplasare și autoritățile publice locale și centrale cu atribuții domeniul asistenței sociale. Aceste masuri sunt necesare în vederea identificării problemelor și nevoilor persoanelor din grupurile vulnerabile și în vederea ameliorării stării de vulnerabilitate în contextul măsurilor luate de autorități în vederea limitării răspândirii epidemiei **COVID – 19.**

**1.1 Obiectivul tematic, rezultate așteptate**

**Obiectivul tematic 09 - Promovarea incluziunii sociale, combaterea sărăciei și a oricărei forme de discriminare**

**Prioritatea de investiții 9.ii - Integrarea socio-economică a comunităților marginalizate, cum ar fi romii**

**Axa Prioritară 4 - Incluziunea socială și combaterea sărăciei**

**Obiectivul Specific 4.4 - Reducerea numărului de persoane aparținând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice**

* **Rezultate așteptate:**
* Număr de persoane aparținând grupurilor vulnerabile, afectate ca urmare a declarării situațiilor de epidemii (ex. COVID – 19), care au depășit situația de vulnerabilitate prin furnizarea de servicii sociale/medicale, etc.
* Număr de asistenți sociali/asistenți medicali comunitari sprijiniți

## **1.2 Tipul apelului de proiecte și perioada de depunere proiectelor**

Prezentul apel de propuneri de proiecte este un apel de tip non competitiv, cu termen limita de depunere.

Prezentul apel este dedicat tuturor regiunilor de dezvoltare ale României, iar fiecare proiect depus va viza/ va fi implementat obligatoriu in toate regiunile de dezvoltare, respectiv atât in regiunile mai puțin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia) cât și in regiunea Bucuresti Ilfov.

**SISTEMUL INFORMATIC MySMIS 2014 VA FI DESCHIS ÎN DATA DE ... 2020 ORA 16.00 SI SE VA ÎNCHIDE IN DATA DE ... 2020, ORA 16.00.**

Elaborarea propunerii de proiect va urma fazele mecanismului non competitiv, descrise in Metodologia de verificare, evaluare si selecție a proiectelor in cadrul Programului Operațional Capital Uman 2014-2020.

## **1.3. Acțiunile sprijinite în cadrul apelului**

În acord cu prevederile POCU 2014-2020, activitățile considerate eligibile in cadrul prezentului apel de proiecte sunt cele care urmăresc atingerea Obiectivului Tematic 9.

Prezentul apel de proiecte **finanțează următoarele tipuri de acțiuni** care se adresează grupului țintă prevăzut în prezentul Ghid:

**Activitatea 1 (relevanta si obligatorie): Furnizarea de servicii de sprijin pentru persoanele vârstnice**

Activitatea are in vedere sprijinirea persoanelor vârstnice aflate in izolare la domiciliu pe perioada crizei pandemice.

Prin izolare la domiciliu nu se intelege strict masura luata de autoritatile sanitare, conform prevederilor legale, de izolare a persoanei, ci se intelege contextul mai larg, dat in general de restrictiile de circulatie impuse, de situatia in care persoana decide sa se auto-izoleze, de limitarea vizitelor altor persoane care aveau grija de persoanele varstnice etc.

In cadrul acestei activități vor fi sprijinite masuri de tipul:

1. sprijin material si financiar pentru persoanele implicate în furnizarea serviciilor de sprijin (ex. asistenți sociali, lucratori sociali, personalul autoritatilor / institutiilor publice / private cu responsabilitati in domeniu, voluntari, personal medical la pensie etc);
2. asigurarea de materiale specifice pentru protectia colectiva si individuala, atat pentru personalul implicat in furnizarea serviciilor de sprijin, cat si pentru beneficiarii acestor servicii;
3. asigurarea de materiale, consumabile specifice pentru dezinfectia si igienizarea locuintelor, mijloacelor de transport, bunurilor si echipamentelor etc.

**Activitatea 2 (relevanta si obligatorie): Dezvoltarea si furnizarea de servicii de tip Call Center**

Activitatea are ca scop dezvoltarea de instrumente menite să vină în sustinerea masurilor de limitare a circulatiei pentru grupurile vulnerabile in vederea limitarii numarului de infectii cu virusul COVID -19 si în vederea identificării problemelor și nevoilor persoanelor din grupurile vulnerabile pentru ameliorarea stării de vulnerabilitate.

În cadrul acestei activități se are în vedere sprijinirea dezvoltării/ furnizării de servicii de informare și consiliere destinate grupului țintă, inclusiv de mediere a relației dintre grupul țintă și autoritățile publice/societatea civilă/furnizorii de servicii sociale în vederea ameliorării situației de vulnerabilitate în contextul măsurilor de prevenire a răspândirii epidemiei, prin intermediul unui serviciu de tip Call Center. În contextul măsurilor luate de autorități în vederea reducerii riscului de răspândire a infecțiilor patogene prin măsuri de izolare socială, se are în vedere instituirea unor forme directe de comunicare la distanță. În acest sens, în mod obligatoriu fiecare proiect depus in cadrul prezentului apel de propuneri de proiecte trebuie să prevadă dezvoltarea și funcționarea unui serviciu de tip Call center.

**NB. Solicitantul trebuie să asigure faptul că serviciul de tip Call center este funcțional și utilizat pentru o perioadă de minim 6 luni de la finalizarea proiectului.**

Serviciile de tip Call Center trebuie să asigure următoarele tipuri de măsuri:

* Colectarea problemelor și nevoilor cu care se confruntă persoanele vârstnice în contextul măsurilor luate de autorități în vederea limitării răspândirii epidemiei;
* Realizarea unei baze de date permanente cu cazurile de persoane aflate în dificultate în contextul măsurilor luate de autorități în vederea limitării răspândirii epidemiei și transmiterea acesteia către autoritățile publice locale sau centrale în vederea fundamentării acțiunilor necesare pentru ameliorarea situației de vulnerabilitate;
* Oferirea de consiliere în vederea direcționării persoanelor din grupul țintă către autoritățile publice cu atribuții în domeniul problemelor, nevoilor identificate sau către structurile societății civile sau către furnizorii publici sau privați care pot sprijini persoanele din grupul țintă în vederea depășirii situației de vulnerabilitate în contextul măsurilor luate de autorități în vederea limitării răspândirii epidemiei;
* Contactarea autorităților publice responsabile de la nivel local sau central sau a actorilor sociali relevanți (societate civilă sau furnizori de servicii sociale) în vederea identificării de măsuri punctuale de sprijin pentru persoanele aflate în situație de vulnerabilitate în contextul măsurilor luate de autorități în vederea limitării răspândirii epidemiei;
* Monitorizarea implementării măsurilor de sprijin necesare persoanelor din grupul țintă în vederea monitorizării ieșirii din starea de vulnerabilitate în contextul măsurilor luate de autorități în vederea limitării răspândirii epidemiei.

Implementarea serviciilor mai sus menționate se va realiza la nivel național, solicitantul / partenerii (in cazul in care proiectul se implementeaza in parteneriat), având obligația să asigure acoperirea națională a serviciilor oferite. În acest sens, în perioada de implementare a proiectului, solicitantul trebuie să se asigure de colaborarea tuturor structurilor care asigură implementarea serviciilor publice de asistență socială de la nivelul comunelor/orașelor și municipiilor din România.

Având în vedere specificul activității relevante și obligatorii, în cazul acestui apel de propuneri de proiecte urmează să fie finanțat 1 **proiect** care urmează să asigure implementarea la nivel național a serviciilor mai sus menționate.

## **1.4. Teme secundare FSE**

În cererea dumneavoastră de finanțare va trebui să evidențiați în secțiunea relevantă, tema/temele secundară/secundare vizată/vizate, descrierea modului in care proiectul dumneavoastră contribuie la aceasta temă secundară/aceste teme secundare, precum și costul estimat al măsurilor din proiect care vizează tema/temele secundare.

| **Tema secundară** | **Pondere minimă pe proiect** |
| --- | --- |
| 01. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. | 2% |
| 02. Inovare socială | 5% |
| 06. Nediscriminare | 2% |

Procentele din tabelul de mai sus reprezintă ponderi din totalul alocărilor aferente temelor secundare la nivel AP 4.

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.

## **1.5 Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul cererii de finanțare, contribuția la temele orizontale stabilite prin POCU 2014-2020.

**Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.**

* **Dezvoltare durabilă** - în cadrul procesului de selecție pot fi acordate puncte suplimentare proiectelor care contribuie la tema orizontală – sprijinirea tranziției către o economie bazată pe emisii scăzute de carbon sau celor care propun în implementarea operațiunilor aspecte legate de locuri de muncă verzi,
* **Egalitatea de șanse, non-discriminarea etc,**
* **Utilizarea TIC și contribuția la dezvoltarea de competențe digitale**.

Pentru informații privind temele orizontale se va consulta: Ghid – integrare teme orizontale în cadrul proiectelor finanțate din FESI 2014-2020 disponibil la <http://www.fonduri-ue.ro/orientari-beneficiari>.

## **1.6 Tipuri de solicitanți eligibili**

* *Ministerul Muncii si Protectiei Sociale* *în parteneriat cu actorii sociali relevanți asistenței sociale, respectiv asistenței medical comunitară cu reprezentare națională singuri sau în consorții.*

In cadrul prezentului apel de proiecte, prin actori sociali relevanți se înțeleg acele persoane juridice care au experienţă în domeniul uneia dintre activitățile proiectului în care vor fi implicate si pot acoperi aceste activitati la nivel national.

In cadrul prezentului apel de propuneri de proiecte nu sunt eligibili partenerii transnaționali.

## **1.7 Durata proiectului**

Durata maximă de implementare a proiectului este de **6 luni**.

Furnizarea serviciilor finanțate trebuie să demareze cel tarziu in prima zi din luna a-2-a de implementare a proiectului.

În situația în care beneficiarul nu va face dovada furnizării serviciilor finanțate cel târziu in prima zi din luna a-2-a de implementare a proiectului, orice cheltuială efectuată începând cu luna a 2-a de implementare și până la demararea efectivă a furnizării serviciilor de call center va fi declarată neeligibilă.

La completarea cererii de finanțare în sistemul electronic va trebui evidențiată durata fiecărei activități și sub activități incluse în proiect.

## **1.8 Grup țintă**

În cadrul prezentului apel de proiecte, grupul țintă este format din:

* Persoane vârstnice care sunt vulnerabile în contextul masurilor luate pentru prevenirea infectiei cu virusul COVID -19

Minimul obligatoriu pentru grupul țintă vizat de proiect este de **100.000 persoane** vârstnice respectiv minim 1000 de asistenți sociali sau medical comunitari sprijiniți. (element de eligibilitate proiect).

In cadrul prezentului apel de proiecte, persoanele vârstnice sunt persoanele care au împlinit vârsta de 65 de ani (art. 6. lit. bb) din Legea nr. 292/2011 (\*actualizată\*) – Legea asistenței sociale).

Apartenența la grupul țintă se va realiza la intrarea în proiect (data la care persoana va beneficia pentru prima dată de sprijinul oferit prin proiect) prin declarație pe propria răspundere a persoanei din grupul țintă sau a persoanelor / instituțiilor abilitate si/sau prin atașarea de orice alt timp de documente doveditoare, care va fi detaliat în cererea de finanțare.

N.B. Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale si despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## **1.9. Indicatori specifici de program**

Cererea de finanțare va include urmatorii indicatori de realizare si de rezultat:

| **Indicatori de realizare** | | | |
| --- | --- | --- | --- |
| **Cod** | **Regiune de dezvoltare** | **Denumire indicator** | **Țintă minimă** |
| 4S47 | Regiuni mai puțin dezvoltate | Persoane care aparțin grupurilor vulnerabile (persoane vârstnice) care beneficiază de servicii integrate | Ținta minimă a indicatorului 4S47 pentru regiunile mai puțin dezvoltate este de 90% din total grup țintă |
| Regiune dezvoltată | Persoane care aparțin grupurilor vulnerabile (persoane vârstnice) care beneficiază de servicii integrate | Ținta minimă a indicatorului 4S47 pentru regiunea mai dezvoltata este de 10% din total grup țintă |
| **Indicatori de rezultat** | | | |
| 4S42 | Regiuni mai puțin dezvoltate | Persoane care aparțin grupurilor vulnerabile (persoane vârstnice) care depășesc situația de vulnerabilitate urmare a sprijinului primit | Ținta minimă a indicatorului 4S42 este de minim 80% din valoarea indicatorului 4S47 |
| Regiune dezvoltată | Persoane care aparțin grupurilor vulnerabile (persoane vârstnice) care depășesc situația de vulnerabilitate urmare a sprijinului primit |

**Raportarea indicatorilor:**

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menționate în anexa I a Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului)

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

Definițiile indicatorilor de rezultat și realizare se regăsesc în Anexa 3 aferenta prezentului apel.

## **1.10. Alocarea financiară stabilită**

Pentru prezentul apel de proiecte, alocarea *dedicată atât regiunilor mai puțin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), cat și regiunii dezvoltate București- Ilfov este* de 30.000.000,00 euro euro (contribuția UE + contribuția națională)**.**

Pentru proiectul finanțat în contextul prezentului ghid, valoarea eligibilă a proiectului, contribuția privată proprie, cofinanțarea UE, asistența financiară nerambursabilă solicitată vor fi defalcate automat de sistemul informatic pe cele două tipuri de regiuni de dezvoltare (mai puțin dezvoltate/ regiune mai dezvoltată) în baza unei pro-rata (pentru regiunea dezvoltată - 11,29322655%, iar pentru regiunile mai puțin dezvoltate - 88,70677345% din total).

NB În cadrul prezentului apel de proiecte va fi finanţat un proiect care este implementat la nivel național.

## **1.11 Valoarea maximă a proiectului, rata de cofinanțare**

### **1.11.1 Valoarea maximă a proiectului**

Bugetul proiectului va fi exprimat DOAR în lei. Cursul de schimb care va fi utilizat pentru stabilirea acestei valori este cursul Inforeuro aferent lunii ................. 2020, respectiv 1 EURO = .................. RON, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

Valoarea maximă eligibilă proiectului nu poate depăși alocarea financiară stabilită pentru prezentul apel de proiecte, prevăzută la punctul 1.10. din prezentul ghid al solicitantului, la care se adaugă coeficientul de supracontractare prevăzut în actele normative în vigoare.

În conformitate cu prevederile art. 12 alin (1) din Ordonanța de Urgență a Guvernului nr. 40/2015 cu modificarile si completarile ulterioare, „Autorităţile de management sunt autorizate să încheie/să emită contracte/decizii/ordine de finanţare a căror valoare poate determina depăşirea, în limitele stabilite mai jos, a sumelor alocate în euro, la nivel de program din Fondul european de dezvoltare regională, Fondul de coeziune, Fondul social european, Fondul de ajutor european destinat celor mai defavorizate persoane şi cofinanţare de la bugetul de stat, cu încadrare în creditele de angajament aprobate anual cu această destinaţie prin legile bugetare anuale. Astfel:

(…) c) în limita a 50% pentru autoritatea de management Programul operaţional Capital uman, autoritatea de management pentru Programul operaţional Capacitatea administrativă şi autoritatea de management pentru Programul operaţional Asistenţă tehnică”.

### **1.11.2 Contribuția proprie minima a solicitantului**

Contribuția proprie minima a solicitantului reprezintă o valoare obținuta prin aplicarea procentului minim de cofinanțare proprie (C.pr) la valoarea eligibila angajata de solicitant in cadrul proiectului.

In cadrul prezentului apel de proiecte, procentul minim de cofinanțare proprie (C.pr.) obligatoriu pentru fiecare tip de entitate juridica, este prezentat in secțiunea 4.3.1. Cofinanțarea proprie minima a beneficiarului din cadrul documentului Orientări privind accesarea finanțărilor in cadrul Programului Operațional Capital Uman 2014-2020, cu modificările si completările ulterioare.

Atat solicitantul cat si fiecare partener trebuie sa contribuie financiar la implementarea proiectului, respectiv sa aiba alocate cheltuieli eligibile din totalul cheltuielilor eligibile prevazute in bugetul proiectului, nefiind posibil ca un partener sau/si solicitantul sa asigure partea de buget (asistenta financiara nerambursabila sau/si contributie proprie) prevăzută pentru un alt partener.

# **CAPITOLUL 2. Reguli pentru acordarea finanțării**

**2.1 Eligibilitatea solicitantului**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operațional Capital Uman *2014-2020, cu modificările si completările ulterioare,* disponibil la <http://mfe.gov.ro/programe/autoritati-de-management/am-pocu/> .

## **2.2. Eligibilitatea proiectului**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operațional Capital Uman *2014-2020, cu modificările si completările ulterioare,* disponibil la <http://mfe.gov.ro/programe/autoritati-de-management/am-pocu/> .

## **2.3. Încadrarea cheltuielilor**

Listă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |
| --- | --- | --- |
| **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ subactivitatea în cauză | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| 9-Cheltuieli aferente managementului de proiect | 23-Cheltuieli salariale cu managerul de proiect | * Salariu manager de proiect |
| 25-Cheltuieli salariale | 83 - Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului (altele decât management de proiect). |
| 164 - Contribuții sociale aferente cheltuielilor salariale și cheltuielilor asimilate acestora (contribuții angajați și angajatori) | * Contribuții angajat și angajator pentru manager de proiect * Contribuții angajat și angajator pentru personalul implicat in implementarea proiectului (altele decât management de proiect). |
| 87 - Onorarii/venituri asimilate salariilor | * Onorarii/venituri asimilate salariilor pentru experții proprii/cooptați |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | 32-Cheltuieli cu taxe/ abonamente/ cotizații/ acorduri/ autorizații/ garanții bancare necesare pentru implementarea proiectului | * Achiziționare de publicații, cărți, reviste de specialitate, materiale educaționale relevante pentru operațiune, în format tipărit, audio şi/ sau electronic * Cheltuielile aferente garanțiilor oferite de bănci sau alte instituții financiare |
| 21-Cheltuieli cu achiziția de active fixe corporale (altele decât terenuri si imobile), obiecte de inventar, materii prime si materiale, inclusiv materiale consumabile | 70-Cheltuieli cu achiziția de materii prime, materiale consumabile si alte produse similare necesare proiectului | * Materiale consumabile necesare proiectului * Papetărie * Cheltuieli cu materialele auxiliare * Cheltuieli cu materialele pentru ambalat * Multiplicare * Licențe si software necesare proiectului |
| 22 - cheltuieli cu achiziția de active necorporale | 76 - cheltuieli cu achiziția de active necorporale | * Concesiuni, brevete, licente, mărci comerciale, drepturi și active similare, aplicații informatice * Licențe şi softuri |
| 23-Cheltuieli cu hrana | 81-Cheltuieli cu hrana | * Cheltuieli cu hrana pentru participanți |
| 27-Cheltuieli cu deplasarea | 98-Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării |
| 29-Cheltuieli cu servicii | 100-Cheltuieli pentru consultanță și expertiză, inclusiv pentru elaborare PMUD | * Cheltuieli aferente diverselor achiziții de servicii specializate, pentru care beneficiarul nu are expertiza necesară (Ex. pentru implementarea serviciilor de tip call center). |
| 4-Cheltuieli de leasing | 8-Cheltuieli de leasing fără achiziție | * Rate de leasing plătite de utilizatorul de leasing pentru:   + Echipamente   + Vehicule * Diverse bunuri mobile şi imobile |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | * Închiriere spatii pentru desfășurarea diverselor activități ale operațiunii * Închiriere echipamente * Închiriere diverse bunuri |
| 43 - Cheltuieli pentru asigurarea utilităților necesare funcționarii structurilor operaționalizate in cadrul proiectului | 165 - Cheltuieli pentru asigurarea utilităților necesare structurii | * Utilități:   o apă și canalizare;  o servicii de salubrizare;  o energie electrică;  o energie termică și/sau gaze naturale;   * telefoane, fax, internet, acces la baze de date; * servicii poștale și/sau servicii curierat. * Servicii de administrare a clădirilor:   o întreținerea curentă;  o asigurarea securității clădirilor;  o salubrizare și igienizare.   * Servicii de întreținere și reparare echipamente și mijloace de transport:   o întreținere echipamente;  o reparații echipamente;  o întreținere mijloace de transport;  o reparații mijloace de transport.   * Arhivare documente * Amortizare active * Cheltuieli financiare și juridice (notariale): * Prime de asigurare bunuri (mobile și imobile) * Prime de asigurare obligatorie auto (excluzând asigurarea CASCO) * Cheltuieli aferente deschiderii, gestionării și operării contului/conturilor bancare al/ale proiectului |
| 28-Cheltuieli de tip FEDR | 163 - cheltuieli de tip FEDR cu excepția construcțiilor, terenurilor, achiziția imobilelor | Alte echipamente:  o Echipamente de calcul și echipamente periferice de calcul;  o Cablare rețea internă;  o Achiziționare și instalare de sisteme și echipamente pentru persoane cu dizabilități;  o Mobilier, birotică, echipamente de protecție a valorilor umane și materiale |

|  |  |  |
| --- | --- | --- |
| **Cheltuieli indirecte** | | |
| **Cheltuielile eligibile indirecte** reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | |
| 10-Cheltuieli generale de administrație | 30-Cheltuieli generale de administrație (indirecte pe bază de costuri reale) | * Salarii aferente experților suport pentru activitatea managerului de proiect (consilier juridic pentru consilierea echipei de proiect, economist, contabil, expert achiziții publice, audit etc. care vizează funcționarea in ansamblu a proiectului si nu o activitate anume) * Salarii aferente personalului administrativ și auxiliar (care vizează funcționarea in ansamblu a proiectului si nu o activitate anume) * Contribuții sociale aferente cheltuielilor salariale și cheltuielilor asimilate acestora (contribuții angajați și angajatori). * Chirie sediu administrativ al proiectului * Plata serviciilor pentru medicina muncii, prevenirea și stingerea incendiilor, sănătatea și securitatea în muncă pentru personalul propriu * Utilități:   a) apă și canalizare  b) servicii de salubrizare  c) energie electrică  d) energie termică și/sau gaze naturale  e) telefoane, fax, internet, acces la baze de date  f) servicii poștale și/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare și igienizare   * Servicii de întreținere și reparare echipamente și mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare și publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare și juridice (notariale):   + prime de asigurare bunuri (mobile și imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării și operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare și de informare * tipărirea/multiplicarea materialelor publicitare și de informare * difuzarea materialelor publicitare și de informare * dezvoltare/adaptare pagini web * închirierea de spațiu publicitar * alte activități de informare și publicitate |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca rată forfetară de maxim 15% din costurile directe eligibile cu personalul care nu fac obiectul subcontractării (prin aplicarea articolului 68 alineatul (1) litera (b) din Regulamentul (UE) nr. 1303/2013).  Pe parcursul implementării proiectului nu vi se vor solicita documente suport pentru justificarea cheltuielilor indirecte efectuate în cadrul proiectului, ci doar cu privire la costurile directe eligibile cu personalul care nu fac obiectul subcontractării | | |

**Informare și publicitate proiect**

Conform *Metodologiei de verificare, evaluare și selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, *cu modificările si completările ulterioare,* CAPITOLUL 9 „Informare și publicitate”*.*

NB. In cererea de finantare se vor prevedea obligatoriu măsurile minime de informare și publicitate la nivelul proiectului:

- Asigurarea vizibilității proiectului (prin expunerea unui afiș) la sediul de implementare a proiectului;

- Beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE/ ILMT;

- Orice fel de documente referitoare la implementarea proiectelor și publicate pentru public sau participanți, inclusiv certificatele de prezență sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE/ ILMT.

**NB Cheltuielile aferente activității de informare și publicitate proiect vor fi incluse la capitolul cheltuieli indirecte.**

**Reguli generale și specifice de decontare**

**În cadrul proiectului pot fi decontate cheltuieli plafonate procentual, după cum urmează:**

• Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Orientări privind accesarea finanțărilor în cadrul Programului Operațional Capital Uman 2014-2020.

• Valoarea cheltuielilor de tip FEDR directe nu trebuie să depășească procentul de 10% din valoarea cheltuielilor directe eligibile aferente proiectului.

• cheltuielile generale de administrație (cheltuieli indirecte pe bază de costuri reale) vor fi

decontate ca maximum 15% din cheltuielile directe eligibile ale proiectului.

În cadrul acestui apel de proiecte, vor putea fi decontate și cheltuieli efectuate anteriorsemnării contractului de finanțare și începerii implementării proiectului, însă nu mai devreme de 01.02.2020, cu respectarea prevederilor Regulamentului (UE) nr. 1303/2013 al Parlamentului European și al Consiliului/17 decembrie 2013, articolul 65 Eligibilitatea alin. (6) conform cărora „Operațiunile nu sunt selectate pentru sprijin din partea fondurilor ESI dacă au fost încheiate în mod fizic sau implementate integral înainte de depunerea de către beneficiar a cererii de finanțare în cadrul programului la autoritatea de management, indiferent dacă toate plățile aferente au fost efectuate de către beneficiar”, transpuse în legislația naționala prin dispozițiile art. 2 alin. (9) din Hotărârea Guvernului nr. 399/2015 care prevăd următoarele: „În conformitate cu prevederile art. 65 alin. (6) din Regulamentul (UE) nr. 1.303/2013, cheltuielile realizate în cadrul operațiunilor care au fost încheiate în mod fizic sau implementate integral înainte de depunerea de către beneficiar a cererii de finanțare în cadrul programului nu sunt eligibile indiferent dacă toate plățile aferente au fost efectuate de către beneficiar.

Se va tine cont, de asemenea, de prevederile Regulamentului (UE) nr. 1303/2013 al Parlamentului European și al Consiliului/17 decembrie 2013, articolul 65 Eligibilitatea, alin (2) conform căruia „Cheltuielile sunt eligibile pentru o contribuție din partea fondurilor ESI dacă au fost suportate de un beneficiar și plătite între data transmiterii programului către Comisie sau data de 1 ianuarie 2014, oricare dintre aceste date este mai apropiată, și 31 decembrie 2023”, transpus în legislația naționala prin dispozițiile art. 2, alin. (1), lit. a) din H.G. nr. 399/2015 care prevăd următoarele: (1) Fără a încălca prevederile art. 3 şi 4, pentru a fi eligibilă, o cheltuială trebuie să îndeplinească cumulativ următoarele condiţii cu caracter general:

  a) să respecte prevederile art. 65 alin. (2)-(5) din Regulamentul (UE) nr. 1.303/2013, precum şi perioada de implementare stabilită de către autoritatea de management prin contractul/decizia/ordinul de finanţare.

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul* Orientări privind accesarea finanțărilor în cadrul Programului Operațional Capital Uman 2014-2020*, cu modificările si completările ulterioare.*

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*
* *Metodologiei de evaluare și selecție a proiectelor POCU*
* *Grilei de verificare a conformității administrative și a eligibilității*
* *Grilei de evaluare și selecție tehnica si financiara*

# **CAPITOLUL 5. Depunerea și soluționarea contestațiilor**

* Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare* si cele aleMetodologiei de verificare, evaluare și selecție a proiectelor POCU.

**Termenul estimat de finalizare a evaluării (inclusiv soluționarea contestațiilor) este ... 2020.**

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare* disponibil la http://www.fonduri-ue.ro/pocu-2014#implementare-program***.***

**Termenul estimat de finalizare a procesului de contractare este 5 mai 2020.**

# 

# **Anexe**

ANEXA 1.Grila de verificare a conformității administrative și a eligibilității

ANEXA 2. Grila de evaluare și selecție tehnică și financiară

ANEXA 3 Definiție indicatori

ANEXA 4 Declarație pe proprie răspundere privind asigurarea sustenabilității serviciilor oferite

1. <https://ec.europa.eu/romania/news/20200313_raspuns_coordonat_covid19_ro>

   Comunicarea privind aspectele economice ale crizei COVID-19 [↑](#footnote-ref-1)